RK1918
RK1918 – rajoninis kelias, jungiantis magistralinį kelią  A1  Vilnius–Kaunas–Klaipėda  ties Palemonu, Neveronis ir Ramučius. Kelio ilgis – 5,9 km. Kelyje nėra žvyrkelio ruožų, visas kelias yra asfaltuotas. Kelio pradžia – nuovaža nuo  A1  Vilnius–Kaunas–Klaipėda  kelio, kuri yra dalis skirtingų lygių sankryžos, kuri jungia greitkelį su Palemono ir Neveronių gyvenvietėmis. Kirtęs geležinkelį „Vilnius–Kaunas“, toliau kelias eina per Neveronis kaip Keramikų gatvė. Paskui kelias daro posūkį link geležinkelio pervažos su geležinkeliu „Kaunas–Jonava“. Kirtęs geležinkelį, kelias eina per Pabiržio kaimą, kuris užsibaigia ties Karmėlavos mišku. Kirtęs Karmėlavos mišką, kelias praeina per Sergeičikų gyvenvietę. Už jos kelias daro statų posūkį. Posūkyje yra atsišakojimas į Kauno LEZ oro parko teritoriją. Kirtęs Zversos upelio slėnį, kelias atsiduria Ramučių gyvenvietėje, kurioje maršrutas baigiasi sankryžoje su rajoniniu keliu  1919  Ramučiai–Martinava .